钦定古今图书集成/明伦汇编/家范典/第111卷 > 《尔雅》 > 《祭杨判官八弟文》唐·次
## 钦定古今图书集成/明伦汇编/家范典/第111卷 > 《尔雅》 > 《祭杨判官八弟文》唐·次

维年月日，姨兄开州刺史唐某，以清酌庶羞之奠，敬
祭于杨判官八弟之灵。“平生懿密，重以嘉姻。四海之
内，惟君一人。发自总角，逮于知命。遨游䜩寝，一歌一
咏。周流俯仰，得君辉映。野寺孤亭，松门竹径。接襟援
手，和神善性。霜鹤唳天，玉音在听。空室闲斋，拈碁烂
柯。自非伟生，受胜相磨。坐隐终日，负进亦多。历历笑”
言，其情若何？欢事胜游，皆随逝波。事均荣戚，心冥贵
贱。骨肉为交，肝胆相见。呜呼哀哉！婉予幼妹，爰居尔
室。既结其褵，载和琴瑟。何年龄之脆促，乃贞美之先
失。悼手足之零落，又吾人之凋殁。以君之才，以君之
艺，合蹈丰福，合居上第。行与命违，道将时背。遏此仁
厚，天胡不惠？博雅裴君，镇此南土。大“昭儁髦，鹓鸿作
倡。曾未累月，中兹炎毒。百药无验，颓龄愈促。怅怅旅
魂，渊渊鳏目。目虽瞑而有恨，魂强招而可复。加有伤
怛，况惟我亲。涕泪横随，遍乎衣巾。想容色兮如在，览
毫翰兮犹新。呜呼哀哉！神理昭然，幽途可觌。悲心自
攒，痛泪血沥。何畴日之欢惬，变今辰之空阒。归葬犹
缓，俟君冢嫡。魂兮归来，安此幽宅，呜呼哀哉！尚飨。”